Հնագետներն ու հնէաբաններն այսօր ձեռնոց են նետում պատմությանը, բայց ոչ պատմաբաններին, ու պեղումների օգնությամբ վերաձևակերպում պատմական իրողությունները: Շատ պատմաբանները մարտահրավերն ընդունում են ու պատրաստակամություն հայտնում աշխատել փաստերի հետ, շատերը ոչ: Ինչո՞ւ։ Հարցին ԳԱԱ հնագիտության և ազգագրության ինստիտուտի տնօրենը Պավել Ավետիսյանը պատասխանում է՝ պատմությունը գրվում է երկու աղբյուրների հիման վրա՝ գրավոր և հնագիտական պեղումների, եթե նախկինում գրավոր տվյալներն էին գերիշխող, այսօր արդեն 99 տոկոսով հնագիտականը, որի մեթոդաբանությունն այսպիսին է՝ իրողություններն ապացուցել փաստերով, լաբորատոր հետազոտություններով։ Սակայն պատմական գիտությունների դոկտոր Պավել Ավետիսյանը ցավով է նշում, որ պատմության էջերը թարմացնելու համար մասնագետների համալիր աշխատանք դեռ տեղի չի ունեցել: